Държавен вестник, бр. 26, 2013 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  26
Други разстройства на глюкозната регулация и ендокринната секреция на панкреаса (E15-E16)
Решенията са дадени в табличната част.
Разстройства на други ендокрини жлези (E20-E35)
(E20-E27) Разстройства на паратиреоидните жлези, хипофизата и надбъбречните жлези
Решенията са дадени в табличната част
E28 Дисфункция на яйчниците
Решенията са дадени в табличната част
E29 Дисфункция на тестисите
Решенията са дадени в табличната част
E31 Полигландуларна дисфункция
Решенията са дадени в табличната част.
Затлъстяване и други разстройства поради прехранване (E65-E68)
Е66 Затлъстяване
При затлъстяване различаваме три степени според боди мас индекс (БМИ). 
Нормално тегло – БМИ до 24,99; 
Наднормено тегло – БМИ от 25 до 29,99; 
Първа степен затлъстяване – БМИ 30 до 34,99;
Втора степен затлъстяване – БМИ 35 до 39,99;
Трета степен затлъстяване – БМИ над 40.
Случаите със затлъстяване по графи 1 и 6 са негодни, случаите със затлъстяване I ст. с БМИ до 
32 по графи 2, 3, 4, 5, 7 и 8 са годни. Случаите със затлъстяване I ст. с БМИ от 32 до 34,99 и II ст. по 
графи 2, 3, 4, 5, 7 и 8 са годни след коригиране на теглото. Случаите със затлъстяване ІІІ ст. по всички 
графи са негодни, тук се включват и случаите с втора степен затлъстяване с тежко изразени усложне­
ния, като захарен диабет, артериална хипертония, Пикуик синдром, обструктивна сънна апнея и други.
Решенията са дадени в табличната част.
Разстройства на обмяната на веществата (E70-E90)
Е78 Разстройства на обмяната на липопротеините и други липидемии. 
Оценката на серумните нива на холестерола и триглицеридите по отношение на риска за ИБС и 
други форми на атеросклероза се извършва въз основа на следните разграничителни стойности:
Общ холестерол
Под 5,2 mmol/l
Желано ниво
5,2 – 6,2 mmol/l
Гранично високо ниво – умерен риск за ИБС
Над 6,2 mmol/l
Високо ниво – висок риск за ИБС
Холестерол ЛНП
Под 3,4 mmol/l
Желано ниво
3,4 – 4,1 mmol/l
Гранично високо ниво – умерен риск за ИБС
Над 4,1 mmol/l
Високо ниво – висок риск за ИБС
Холестерол ЛВП
Над 1,0 mmol/l
Желано ниво
0,9 – 1,0 mmol/l
Гранично ниско ниво – умерен риск за ИБС
Под 0,9 mmol/l
Ниско ниво – висок риск за ИБС
Триглицериди
Под 2,3 mmol/l
Желано ниво
2,3 – 4,5 mmol/l
Гранично високо ниво – умерен риск за ИБС
Над 4,5 mmol/l
Високо ниво – висок риск за ИБС
Случаите с висок риск за ИБС по графи 2, 3, 4, 5, 7 и 8 са негодни. Случаите с умерен риск за ИБС 
по графи 2, 3, 4, 5, 7 и 8 са годни по чл. 7.
Решенията са дадени в табличната част.
Клас V. Психични и поведенчески разстройства (F00-F99)
При определяне на годността по чл.  7, в случаите на проведено клинично изследване и лечение 
на психично и поведенческо разстройство (рубрики F00-F99), освидетелстваните лица от летателния, 
щурманския и парашутния състав се представят по установения ред, с протокол от СЛКК на психиа­
трична клиника на ВМА и подробна здравно-производствена характеристика. При оценката на год­
ността следва да се отчитат специфичните измерения на професионалната среда и дейността, като за 
целта може да се проведат всички необходими за обективната оценка изследвания.
При вземането на експертно решение е необходимо да се извърши мултиаксиална оценка на осви­
детелстваното лице, като се отчитат: а) обективната информация от документацията и психиатричния 
преглед на експерт-психиатъра (оплаквания, история на заболяването, минали заболявания, фамилна 
история, анамнеза и психичен статус, семейни отношения, социален статус, адекватност на самооценката), 
потвърждаваща или отхвърляща наличието на специфичен за дадено психично разстройство синдром;